Document ID: 31991L0174

NEUVOSTON DIREKTIIVI,
annettu 25 päivänä maaliskuuta 1991,
kotieläinjalostusta ja polveutumista koskevista vaatimuksista puhdasrotuisten eläinten kaupassa ja direktiivien 77/504/ETY ja 90/425/ETY muuttamisesta (91/174/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuk sen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
"elävät" puhdasrotuiset eläimet sisältyvät perustamissopimuksen liitteessä II olevaan luetteloon,
puhdasrotuisia eläimiä kasvatetaan yleisesti maataloustoimintojen yhteydessä; sellaisten eläinten kasvatus on tulolähde osalle maatalousväestöstä ja sen vuoksi sitä olisi edistettävä,
yhteisön tasolla on säädetty erityisiä säännöksiä nautaeläimien, sikojen, lampaiden, vuohien ja hevoseläimien kotieläinjalostusta koskevan lainsäädännön yhdenmukaistamiseksi,
on tärkeätä, että puhdasrotuisten eläinten kasvatuksen tarkoituksenmukaisen kehityksen varmistamiseksi ja siten tämän alan tuottavuuden lisäämiseksi, olisi näiden eläinten kaupan pitämisestä vahvistettava yhteisön tasolla asiaa koskevat säännöt,
yhteisön sisäistä kauppaa ei periaatteessa saa kieltää, rajoittaa tai estää,
säännökset puhdasrotuisista jalostusnaudoista olisi laajennettava koskemaan puhdasrotuisia jalostuspuhveleita ja tämän johdosta muutettava direktiiviä 77/504/ETY(4),
olisi säädettävä, että direktiivin 90/425/ETY(5) säännöksiä sovelletaan tällä alalla, ja
olisi säädettävä säännöksiä, joilla estetään kolmansista maista peräisin olevien puhdasrotuisten eläinten tuonti suositummin edellytyksin kuin ne, joita sovelletaan yhteisössä,
ON ANTANUT TÄMÄN DIREKTIIVIN:
1 artikla
Tässä direktiivissä `puhdasrotuisella eläimellä` tarkoitetaan kaikkia perustamissopimuksen liitteessä II tarkoitettuja eläimiä, joiden kauppaa ei vielä säädellä yksityiskohtaisimmissa yhteisön eläinjalostusta koskevissa säännöksissä ja joka on merkitty tai rekisteröity tunnustetun jalostajien järjestön tai yhdistyksen pitämään rekisteriin tai kantakirjaan.
2 artikla
Jäsenvaltioiden on huolehdittava, että:
- puhdasrotuisten eläinten, niiden siemennesteen, munasolujen ja alkioiden kaupan pitämistä ei kielletä, rajoiteta tai estetä kotieläinjalostuksen tai polveutumisen perusteella,
- ensimmäisessä luetelmakohdassa säädetyn vaatimuksen täyttymisen varmistamiseksi, on perusteet jalostajien järjestöjen tai yhdistysten hyväksymiselle polveutumistodistuksiin tai rekistereihin merkitsemiselle tai rekisteröinnille, jalostuseläinten käyttämiselle jälkeläistuotannossa ja niiden siemennesteen, munasolujen tai alkioiden käytölle ja todistuksen, joka vaaditaan niiden kaupan pitämisessä, oltava laadittu puolueettomalla tavalla ja ottaen aiheellisella tavalla huomioon ne periaatteet, jotka kyseisen rodun rekisteriä tai polveutumistietoja pitävä järjestö tai yhdistys on määrännyt.
Ennen 6 artiklan mukaisten yksityiskohtaisten määräysten voimaantuloa sovelletaan kansallisia säännöksiä, joiden on oltava perustamissopimuksen yleisten määräysten mukaisia.
3 artikla
Lisätään direktiivin 77/504/ETY 1 artiklan a kohdassa ilmaisun "nautaeläintä" jälkeen ilmaisu "mukaan lukien puhveli".
4 artikla
Lisätään direktiivin 90/425/ETY liitteessä A olevaan II jaksoon seuraava:
"Kotieläinjalostusta ja polveutumista koskevista vaatimuksista puhdasrotuisten eläinten kaupassa 25 päivänä maaliskuuta 1991 annettu neuvoston direktiivi 91/174/ETY.
EYVL N:o L 85, 5.4.1991, s. 37."
5 artikla
Siihen saakka kunnes alaa koskevat yhteisön säännökset pannaan täytäntöön kolmansista maista peräisin olevien puhdasrotuisten eläinten ja niiden siemennesteen, munasolujen ja alkioiden tuonnissa sovellettavat edellytykset eivät saa olla suositumpia kuin ne, jotka ovat voimassa yhteisön sisäisessä kaupassa.
6 artikla
Yksityiskohtaiset säännökset tämän direktiivin soveltamisesta annetaan direktiivin 88/661/ETY(6) 11 artiklassa säädetyn menettelyn mukaisesti.
7 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1992 mennessä. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
8 artikla
Tämä direktiivi on osoitettu kaikille jäsenvaltioille.
Tehty Brysselissä 25 päivänä maaliskuuta 1991.

Labels: 3
6